Temeljem članka 76. Zakona o sportu (NN RH 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20) i članka 32. Statuta Općine Donji Kraljevec („Službeni glasnik Međimurske županije“ broj: 6/13, 10/13, 2/18, 5/20, 5/21, 7/21-pročišćeni tekst) Općinsko vijeće Općine Donji Kraljevec na 12. održanoj 19.12.2022. godine donosi

**I IZMJENE I DOPUNE**

**PROGRAM JAVNIH POTREBA U SPORTU**

**OPĆINE DONJI KRALJEVEC ZA 2022. GODINU**

1. **UVOD**

Ustavom Republike Hrvatske utvrđena je obveza jedinica lokalne i regionalne samouprave da obavljaju poslove koji se odnose na skrb o sportu. Općina Donji Kraljevec utvrđuje javne potrebe u sportu i za njihovo ostvarivanje osigurava financijska sredstva što je sukladno članku 76. stavku 1. Zakona o sportu (NN RH 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20). Sufinanciranje osnovnih uvjeta za bavljenje sportskim aktivnostima jedan je od primarnih ciljeva ovog Programa.

 Sportska djelatnost temelji se na dobrovoljnosti, sklonosti i sposobnosti, gospodarskim postignućima, etičkim i moralnim načelima, znanstvenim i stručnim spoznajama te načelima olimpijskog pokreta i pravilima sporta. Sport pridonosi zdravom životu građana, odgoju i obrazovanju i gospodarskom promicanju društva, te je činitelj humanih odnosa među ljudima, što su uz promidžbu kroz sportske aktivnosti osnovni motivi za svaku modernu sredinu da ulaže u sport.

1. **UTVRĐIVANJE JAVNIH POTREBA**

Javnim potrebama u sportu, za koje se sredstva osiguravaju u proračunu

Općine Donji Kraljevec utvrđuju se programi, odnosno aktivnosti, poslovi i djelatnosti od značenja za Općinu Donji Kraljevec:

* Poticanje i promicanje sporta
* Djelovanje sportskih udruga
* Sportsko-rekreacijske aktivnosti građana
* Sportske aktivnosti osoba s invaliditetom i drugih osoba oštećena zdravlja
* Održavanje sportsko-rekreacijskih objekata
* Stručni rad u sportu
* Sufinanciranje redovne djelatnosti
* Sportske aktivnosti mladih kategorija
* Sufinanciranje sportskih manifestacija

Programski ciljevi javnih potreba proizlaze iz trajnih opredjeljenja za razvoj sporta, pri čemu je sport smatra sastavnicom razvoja moderne sredine, a vrhunski sport treba biti poticaj za razvoj ukupnog sporta.

Ciljevi koji će se financirati iz Proračuna Općine Donji Kraljevec za 2022. Godinu su: poticanje uključivanja u sport što većeg broja građana, osobito djece i mladeži, ulaganje u razvoj mladih sportaša radi stvaranja široke kvalitetne osnove, kao uvjeta daljnjeg napretka i očuvanja dostignute razine kvalitete općinskog sporta, očuvanje i unapređenje postojeće vrhunske sportske kvalitete koja potiče razvoj sporta i doprinosi ugledu Općine, te skrb o sportskim objektima Općine.

Program javnih potreba u sportu temelji se na ciljevima koji sustavno i organizirano usmjeravaju razvoj sporta sportske udruge.

 Sufinanciranje osnovnih uvjeta za baljenje sportskim aktivnostima jedan je od primarnih ciljeva Programa javnih potreba u sportu Općine Donji Kraljevec, a uključuje financiranje:

* **Redovne djelatnosti**: aktivnosti pripreme mladeži za baljenje sportom, priprema sportaša za natjecanje, organizacija i sudjelovanje u sustavu natjecanja – planiraju se kroz treninge i natjecanja sportskih udruga, sukladno Pravilniku o kriterijima za raspodjelu sredstava
1. **POTICANJE I PROMICANJE SPORTA**

Sredstva planirana u proračunu Općine Donji Kraljevec osiguravaju se za

sufinanciranje javnih potreba u sportu koje su od važnosti za Općinu a služe za zadovoljavanje ad hoc programa i rješavanja situacije čije nastajanje nije bilo moguće predvidjeti. Sredstva se dodjeljuju temeljem Pravilnika o financiranju javnih potreba iz proračuna, program „Javne potrebe u sportu“.

 Program poticanja sportske rekreacije, dakako, nije u mogućnosti obuhvatiti sve rekreacijske aktivnosti koje se kroz redovne oblike vježbanja, provođenja manifestacija, poduke, sportske igre i natjecanja te zajedničke općinske programe koji provode na području općine, ali težište je da se podupre što više takvih aktivnosti.

 Sredstva se raspoređuju kao:

|  |
| --- |
| **PROGRAM 1008 JAVNE POTREBE U SPORTU** |
|  |
| **Tekuće donacije sportskim društvima 350.000,00 / 469.000,00** |
|  |
| **UKUPNO: 469.000,00** |

Ukupno je za financiranje javnih potreba u sportu Općine Donji Kraljevec za 2022. godinu potrebno osigurati iznos od 466.000,00 kuna. O prijedlogu raspodijele sredstva odlučiti će povjerenstvo za ocjenjivanje prijavljenih programa ili projekata.

Utvrđeni godišnji iznos podliježe izmjenama, u skladu s izmjenama i dopunama proračuna Općine Donji Kraljevec.

1. **ZAKLJUČAK**

Program javnih potreba u sportu na području Općine Donji Kraljevec utvrđuje

prioritete u sportu i sredstva za njihovo ostvarivanje, a sufinanciranjem se osiguravaju osnovni uvjeti za bavljenje sportskim aktivnostima.

1. **PRIJELAZNE I ZAVRŠNE ODREDBE**

Ovaj program stupa na snagu dan nakon objave u „Službenom

 glasniku Međimurske županije.

OPĆINSKO VIJEĆE OPĆINE DONJI KRALJEVEC

KLASA: 400-08/21-01/04

UR.BROJ: 2109-6-01-22-12

Donji Kraljevec, 19.12.2022.

**OPĆINSKO VIJEĆE OPĆINE DONJI KRALJEVEC**

PREDSJEDNIK

Općinskog vijeća

Mladen Taradi